Patrick Modiano

**Patrick Modiano** (ita. *Patrizio Modiano*) francuski je romanopisac. Dobitnik je Velike nagrade Francuske akademije za roman 1972. te Goncourtove nagrade 1978. za roman *Ulica mračnih dućana* (*Rue des boutiques obscures*). Dobio je i Nobelovu nagradu za književnost 2014.

## Biografija 
Otac mu je jevrejskog porijekla, potomak poznate porodice porijeklom iz Soluna, a majka mu je belgijska glumica Louisa Colpijn (poznata i kao Colpeyn). Sreli su se u okupiranom Parizu tokom Drugog svjetskog rata i započeli polutajnu vezu. Patrickovo djetinjstvo proteklo je u jedinstvenoj atmosferi: između odsustva njegovog oca, o kojem je čuo dosta problematičnih priča, i čestih turneja njegove majke. Sekundarno obrazovanje završio je zahvaljujući pomoći od francuske vlade. To ga je zbližilo s njegovim bratom Rudyjem, koji je umro u dobi od 10 godina (Patrickova djela napisana između 1967. i 1982. posvećena su njemu). Ovaj događaj najavio je kraj Modianovog djetinjstva, a on je nastavio čuvati u pamćenju ovaj period s velikom nostalgijom.

Modiano je pohađao osnovnu školu *École du Montcel* u Jouy-en-Josasu, Koledž sv. Josipa u Thônesu (Gornja Savoja), a zatim Licej "Henrik IV" u Parizu. Dok je bio u liceju, uzimao je časove geometrije od pisca Raymonda Queneaua, koji je bio prijatelj Modianove majke. Maturu je položio u Annecyju, ali nije nastavio više obrazovanje.

Upoznavanje s Queneauom, autorom romana *Zazie u metrou*, bilo je ključno. Queneau ga je uveo u književni svijet i pružio mu priliku da dođe na koktel-zabavu koju je priredila izdavačka kuća *Éditions Gallimard*. Svoj prvi roman, *Mjesto za zvijezdu* (''La Place de l'Étoile*), objavio je 1968. upravo u *Gallimardu* nakon što je pročitao rukopis Queneauu. Od te godine bavi se isključivo pisanjem.

Njemački prijevod *Mjesta za zvijezdu* objavljen 2010. donio je Modianu *Preis der SWR-Bestenliste* od radiostanice Südwestrundfunk, koja je ovaj roman označila kao jedno od glavnih postholokaustkih djela. *Mjesto za zvijezdu* još nije objavljen na engleskom jeziku.

## Bibliografija 
* *La Place de l'Étoile* (1968)
* *La Ronde de nuit* (1969)
* *Les Boulevards de ceinture* (1972) (Velika nagrada Francuske akademije za roman)
* *Lacombe Lucien* (1974)
* *Villa triste* (1975)
* *Livret de famille* (1977)
* *Rue des boutiques obscures* (1978) (Prix Goncourt); *Ulica mračnih dućana* (1980, prijevod: Ana Kolesarić, izdavač: Znanje, Zagreb)
* *Une Jeunesse* (1981)
* *Memory Lane* (1981, crteži Pierre Le-Tan)
* *De si braves garçons* (1982)
* *Quartier Perdu* (1984)
* *Dimanches d'août* (1986)
* *Catherine Certitude* (1988) (ilustrator Sempé)
* *Remise de Peine* (1988)
* *Vestiaire de l'enfance* (1989)
* *Voyage de noces* (1990)
* *Fleurs de Ruine* (1991)
* *Un Cirque passe* (1992)
* *Chien de printemps* (1993)
* *Du plus loin de l'oubli*
* *Dora Bruder* (1997)
* *Des inconnues* (1999)
* *La Petite Bijou* (2001)
* *Accident nocturne* (2003)
* *Un pedigree* (2004)
* *Dans le café de la jeunesse perdue* (2007)
* *L'Horizon* (2010)

## Filmografija 
**Prema romanima:**
* *Une jeunesse* (prema istoimenom romanu) u režiji Moshéa Mizrahija, 1983.
* *Le parfum d’Yvonne* (prema romanu *Villa triste*) u režiji Patricea Lecontea, 1994.
**Scenariji:**
* *Lacombe, Lucien* (s Louisom Malleom), 1973.
* *Bon Voyage'' (sa Jean-Paulom Rappeneauom), 2003.

## Nagrade 
* Goncourtova nagrada (1978)
* Austrijska državna nagrada za evropsku književnost (2012)
* Nobelova nagrada za književnost (2014)

## Reference 
## Vanjski linkovi 
* Le réseau Modiano 

Kategorija:Rođeni 1945.
Kategorija:Francuski pisci
Kategorija:Dobitnici Austrijske državne nagrade za evropsku književnost
Kategorija:Dobitnici Nobelove nagrade za književnost
Kategorija:Živi ljudi
Kategorija:Biografije, Boulogne-Billancourt